Document ID: 32007D0222

РЕШЕНИЕ НА КОМИСИЯТА
от 4 април 2007 година
за започване на дейността на Регионалния консултативен съвет за югозападните води в рамките на Общата политика в областта на рибарството
(2007/222/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2004/585/ЕО на Съвета от 19 юли 2004 г. относно създаване на регионални консултативни съвети в рамките на Общата политика в областта на рибарството (1) и по-специално член 3, параграф 3 от него,
като взе предвид препоръката, предоставена от Франция на 9 февруари 2007 г. от името на Белгия, Испания, Франция, Нидерландия и Португалия,
като има предвид, че:
(1)
Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на Общата политика в областта на рибарството (2) и Решение 2004/585/ЕО определят рамката за създаването и дейността на регионалните консултативни съвети.
(2)
С член 2 от Решение 2004/585/ЕО беше създаден Регионален консултативен съвет, който отговаря за района на югозападните води, в рамките на Международния съвет за изследване на моретата (ICES), зони VIII, IХ и Х (водите около Азорските острови) и секторите на CECAF 34.1.1, 34.1.2 и 34.2.0 (водите около Мадейра и Канарските острови) (3).
(3)
В съответствие с член 3, параграф 1 от Решение 2004/585/ЕО представители на сектора на рибарството и други групи по интереси представиха искане посоченият регионален консултативен съвет да започне дейността си за Белгия, Испания, Франция, Нидерландия и Португалия.
(4)
Съгласно изискванията на член 3, параграф 2 от Решение 2004/585/ЕО заинтересованите държави-членки определиха дали заявлението за Регионалния консултативен съвет за района на югозападните води е съобразено с разпоредбите, предвидени в посоченото решение. На 9 февруари 2007 г. заинтересованите държави-членки предадоха на Комисията препоръка относно посочения регионален консултативен съвет.
(5)
Комисията оцени заявлението на заинтересованите страни и препоръката в светлината на Решение 2004/585/ЕО и на целите и принципите на Общата политика в областта на рибарството и счита, че Регионалният консултативен съвет за района на югозападните води е готов да започне дейността си,
РЕШИ:
Член единствен
Регионалният консултативен съвет за района на югозападните води, създаден съгласно член 2, параграф 1, буква д) от Решение 2004/585/ЕО, започва дейността си от 9 април 2007 г.
Съставено в Брюксел на 4 април 2007 година.

Labels: 15
6